
Jalgratta tee 9 maaüksuse munitsipaalomandisse
taotlemine ja sihtotstarbe määramine 
1. Asjaolud ja menetluse käik 

Lähtudes olemasolevatest kinnistute piiridest, ja maakorralduse nõuetest on moodustatud Jalgratta tee 9 maaüksus pindalaga 7860 m2. Antud maaüksus kuulub maa-alasse, kus Suur-Äkke ja Väike-Äkke ning nende lähiala detailplaneeringuga (kehtestatud Narva Linnavolikogu 08.09.2011.a otsusega nr 113) on planeeritud võistlusradade süsteemiga tervise- ja spordikompleks. Ülalmainitud detailplaneeringu (kehtestatud 08.09.2011.a Narva Linnavolikogu otsusega nr 113) kohaselt on Jalgratta tee 9 maaüksuse maa sihtotstarve sotsiaalmaa – üldkasutatav maa. Nimetatud maaüksusel on planeeritud terviserada.
Äkkeküla tervise- ja spordikompleksi rajamine on sisse kantud linna arengukavasse 2008-2021 (kinnitatud Narva Linnavolikogu 26.09.2007 määrusega nr 36).

Linna arenguprojekti „Äkkeküla puhke ja spordikeskuse rajamine“ elluviimiseks, tuleb taotleda linna omandisse Jalgratta tee 9 maaüksus pindalaga 7860 m2 ja määrata vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” §2 punktile 2 maaüksusele maa sihtotstarve.

Kuna Jalgratta tee 9 maaüksus ei haara enda alla maad, millele oleks esitatud avaldusi selle maa tagastamiseks, kompenseerimiseks, ostueesüigusega erastamiseks  ega riigiomandisse jätmiseks ei esine takistavaid asjaolusid maa munitsipaalomandisse taotlemist. 

2. Õiguslikud alused
2.1 Maareformi seaduse § 25 lõige 1 sätestab, et munitsipaalomandisse antakse tasuta Maareformi seaduse paragrahvis 28 nimetatud maa. 
2.2 Maareformi seaduse § 28 lõike 1 punkti 4 kohaselt antakse linna omandisse sotsiaalmaa.
2.3 Vabariigi Valitsuse 02.06.2006.a määruse nr 133 „Maa munitsipaalomandisse andmise kord“ §6 lõige 1 kohaselt taotletakse maa munitsipaalomandisse volikogu vastava otsuse alusel.
2.4 Juhindudes Maakatastriseaduse § 18 lõigetest 2, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord” ning Narva Linnavolikogu 08.09.2011 otsusega nr 113 kehtestatud Suur-Äkke ja Väike-Äkke ning nende lähiala detailplaneeringust.
3. Otsus

3.1 Taotleda Narva linna munitsipaalomandisse Jalgratta tee 9 maaüksus (lisa 1), ligikaudse pindalaga 7 860 m2
3.2 Määrata taotletavale Jalgratta tee 9 maaüksusele katastriüksuse sihtotstarbeks sotsiaalmaa – üldkasutatav maa (017;Üm)

4. Rakendussätted

4.1 Linnavalitsusel esitada Ida-Viru maavanemale eelmainitud maaüksuse munitsipaliseerimiseks taotlus koos kõigi vajalike lisamaterjalidega.

4.2 Ida-Vru maavanema jaatava vastuse korral moodustada linnavalitsusel eelmainitud maaüksuse katastriüksus, kinnitada piirid ja esitada katastritoimik registreerimiseks Maa-ameti Ida-Viru    katastribüroosse.
4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

